In 't nuujs - Centraal- en Zuud-Azië

## 2020
;2 november
Bie 'n sjeetpartie op de campus van de universiteit van Kaboel waere 35 luuj doedgesjote.

;15 oktober
Nao waeke van politieke chaos treujt de Kirgizische presidentj Sooronbaj Zjeenbekov aaf. Sadyr Zjaparov volg häöm veurluipig op.

;5 augustus
In Ayodhya lègk d'n Indiase premier Narendra Modi d'n ierste stein veur de Ram-tempel. De boew is extreem ómsjtraeje, ómdat d'n tempel kump op 'n plaatsj wo in 1992 'n moskee woort platgebrendj.

;22 mei
'n Vlöch van Pakistan International Airlines mit 99 luuj aan baord sjtort denaer in Karachi. 97 van hun kómme daobie óm.

;20 mei
De zjwaore cycloon Amphan kump in India en Bangladesh aan landj.

;29 fibberwarie
De Vereinigde Sjtaote en de Taliban teikene in Doha e vreidesakkaord. Dit veurzuut ónger mie drin det de internationaal tróppe zich binne de 18 maondj tröktrèkke.

;27 jannewarie
In Afghanistan sjort 'n Amerikaans militair vleegmesjien denaer. E verbandj mit de Taliban weurt óngerzoch.

## 2019
;27 december
E Kazachs vleegmesjien op waeg van Almaty nao Noersoeltan sjtort kort nao 't opsjtiege denaer. Zaeker 12 luuj kómme óm.

;14 juli
Hoessein Mohammed Ershad, van 1981 bis 1990 dictator van Bangladesh, sjtörf op 89-jäörige laeftied.

;23 mei
De parlemèntsverkezinge in India zeen gewónne door de partie van de zittende premier Narendra Modi.

;21 april
Bie aansjlaeg op drie kirke en drie hotels in Sri Lanka kómme minstens 321 luuj óm, zoe'n 500 raken 'rs gewóndj.

;11 april
In India beginne parlemèntsverkezinge, die vief waeke gaon doere.

## 2018
;20 oktober
Nao drie jaor van oetsjtèl waere in Afghanistan parlemèntsverkezinge gehauwe. De Taliban dreige alóm mit aansjlaeg.

;6 september
't Hoeggerichshoof van India decriminaliseert homoseksualiteit.

;22 april
'ne Zelfmaordterroris haet 'nen bómaansjlaag geplaeg op e kentoer, woe Afghaanse börgers zich kinne laote registrere veur de parlementsverkezinge in oktober dit jaor. 57 luuj kómme óm 't laeve, 119 raakde luuj raakde gewóndj. IS haet d'n aansjlaag opge-eisj.

;9 april
Bie e bösóngelök in India kómme zeker 27 sjoelkinjer óm 't laeve.

;12 miert
Op 't vleegveld vanne Nepalese huidsjtad Kathmandu veróngelök e vleegmesjien. 49 inzittende kómme óm 't laeve, 22 ligke in 't krenkehoes.

;27 jannewarie
Bie 'nen bómaansjlaag inne Afghaanse huidsjtad Kaboel valle 95 doeje en 158 gewónje. D'n Taliban haet de verantwaordelikheid opgeëis. 

;25 jannewarie
De historische Bollywoodfilm *[[Padmaavat]]* kump in India in de bioscope, oondanks hel proteste en bedreiginge.

## 2017
;5 december
Ane Sri Lankaanse enne Indiaas weskös rich de cycloon Ockhi väöl sjaoj aan; mier es zestig luuj kómme óm 't laeve.

;31 mei
'n Bóm geit kórtbie de Duutsje ambassade in 't centrum van de Afghaanse hoofsjtad Kaboel aaf, die besjaedig weurt. De Franse ambassabe weurt ouch besjaedig. Hónjerdvieftig luuj kómme óm en mier es veerhónjerd luuj rake gewóndj. Ónger de gewónje zien ouch Duutsje diplomate.

;24 april
In 't Indiaas distrik Sukma in d'n deilsjtaot Chhattisgarh valle lede van de maoïstische orgenisasie Communistische Partie India (CPI) paramilitaire aan. 24 luuj woorte gedoed. D'n aansjlaag behuurt daomit tot enne van de doejelikste saer 2013, toen ouch 24 paramilitaire ómkwame.

;21 april
Bie 'nen aanval op 'ne militaire basis in Naord-Afghanistan kómme mier es hónjerdvaertig Afghaanse soldate óm 't laeve. D'n Taliban haet de verantwaordelikheid veur d'n aansjlaag opgeëis. 

;13 april
In de sjtried taege IS in 't oeste van Afghanistan make de Vereinigde Sjtaote gebroek van de krachtigste neet-nucleairen bóm oets: de MOAB. Doelwit waor e óngergróndjs tunnelcomplex van de terroristische orgenisasie. Bie d'n aanval zouwe 94 IS-sjtrieders gedoed zien.

;12 april
Vief luuj kómme óm 't laeve bie 'ne zelfmaordaansjlaag in de Afghaanse hoofsjtad Kaboel. IS haet de verantwaordelikheid van de aansjlaag opgeëis.

;2 april
Bie 'nen aanval op e soefisjrien in de Pakistaanse regio Punjab kómme twintig luuj óm 't laeve.

;22 miert
In de Indiase sjtad Sukma in d'n deilsjtaot Chhattisgarh valle lede van de Maoïstische orgenisasie Communistische Partie India (CPI) paramilitaire van de Central Reserve Police Force (CRPF) aan. 12 luuj woorte gedoed. Veer angere raakde gewóndj.

;10 miert
Bie e busóngelök in Nepal sjtorve 26 luuj. 36 luuj raakde gewóndj.

;8 miert
* Bie 'nen aanval op e krankehoes in de Afghaanse hoofsjtad Kaboel valle zaeker 49 doeje. D'n Islamitische Sjtaot haet d'n aansjlaag opgeëis.

;16 fibberwarie
Bie 'n bómaansjlaag óp 'n relizjieuze plechtigheid van soefi-moslims in de Pakistaanse sjtad Sehwan kómme zaeker 88 luuj óm. 350 luuj rake gewóndj. D'n daoder is 'nen aanhenger van IS, dewiel ierder aansjlaeg óp soefi's veural door d'n Taliban woorte geplaeg.

;5 fibberwarie
Bie lawines in de Afghaanse provincie Nuristan en de Pakistaanse provincie Khyber Pakhtunkhwa sjtorve zaeker 135 luuj.

;16 jannewarie
E vleegmesjien sjtort denaer in de buurt van de Kirgizische hoofsjtad Bisjkek. 37 luuj kómme hiebie om 't laeve.

;14 miert
Op de Ganges in 't Indiaas Patna kantelt 'n veerpont. 24 luuj verdrinke.

;10 jannewarie
Bie 'nen döbbelen bómaansjlaag in de Afghaanse hoofsjtad Kaboel sjtorve dèrtig luuj. Taliban haet d'n aansjlaag opgeëis. 

## 2016
;7 december
In Pakistan sjtort binnelandse vlöch PIA661 op waeg nao Islamabad denaer. Alle 47 inzittende kómme óm.

;4 september
Moojer Theresa weurt heilig verklaord.

;2 september
Islam Karimov, presidentj en dictator van Oezbekistan saer de ónaafhenkelikheid van 't landj in 1991, sjtörf op 78-jäörige laeftied.

;22 mei
D'n Afghaanse geheimen deens melt d'n doed van mullah Achtar Mansoer, veurman van de Taliban.

;27 miert
In Lahore kómme bie 'ne zelfmaordaansjlaag gerich taege christene 75 luuj óm.

## 2015
;12 mei
* *Zuud-Azië*: In Nepal krieg d'n aerdsjóddel van 25 april jl. 'ne zier sjterke naosjok van 7,3 op de MM-sjaol. Hiedaor valle väöl hoezer in die al bie d'n hoofsjok henjig waore aangetas.

;25 april
* *Zuud-Azië*: Nepal weurt geraak daor 'n zjwaor aerdsjóddel van 7,9 op de Memènt-Magnitudesjaol. (zuug ouch: *[[Aerdsjóddel van Nepal (2015)]]*)

## 2014
;16 december
In 't Pakistaans Peshawar vilt d'n Taliban 'n sjaol aan. Hiebie valle 141 doeje, wovan 132 kènjer zeen.

;10 oktober
De Nobelpries veur de Vrei geit nao d'n Indiër Kailash Satyarthi en de Pakistaanse Malala Yousafzai. Yousafzai is mit 17 jaor de jónkste winner oets van n'importe welke Nobelpries.

;2 juni
Telangana weurt as 29e Indiase sjtaot gevörmp oet gróndjgebeed van Andhra Pradesh.

;16 mei
In India, wo de aafgeloupe waeke verkezinge zeen gehawwe, weurt de centrumrechse Bharatiya Janatapartie van oetdager Narendra Modi tot winnaer oetgerope. 't Is veur 't iers saer de ónaafhenkelikheid van 't landj dat de regerende Congrespartie neet de groetste weurt.

;2 mei
In de Afghaanse provincie Badachsjan vilt 'n aerdversjuving euver e dörp, mit hóngerde tot doezende doeje tot gevolg.

;7 april
In India beginne parlemèntsverkezinge. 't Is neet zeker of de Congrespartie de mach hilt.

;5 april
In Afghanistan weurt gesjtump veur 'ne nuje president. Óndanks de ónopheljelike dreiging van geweld door de Taliban brèngk zoe'n 60% zien sjtum oet.

## 2013
;24 april
E textielfebrik in Dhaka, de hoofsjtad van Bangladesh, sjtort in. 't Doejetal bliek de volgende daag in de hóngerde te loupe.

## 2012
;11 miert
'nen Amerikaanse soldaat in Kandahar, Afghanistan, geit op döllemanstoch en sjut zónger aanleiing zèstien Afghaanse börgers denaer.

;7 fibberwarie
Presidentj Mohamed Nasheed van de Maledive weurt aafgezat.

## 2011
;13 oktober
Keuning Namgyel Wanchuck (30) van Bhutan troewt in Punakha mit de sjtudentin Jetsun Pema (20).

;7 september
Bie 'ne bómaansjlaag kortbie d'n Hoeggerichshaof in Delhi, India, valle zaeker neuge of ilf doeje.

;13 juli
In Bombay, India valle biej bomaansjlaeg versjillende doeje. Dees acties rappelere aan de aansjlaeg in dezelfde sjtad in 2008.

;1 mei
De VS melle biej mónje van Obama dat terroris Osamah bin Ladin is geliquideerd in 'n gerichde actie van 't Amerikaans laeger.

## 2010
;5 oktober
In India is 'n nuuj Tibeto-Burmaanse taal óntdèk, 't Koro.

;1 augustus
't Nederlands laeger beènjig zien missie in Uruzgan, Afghanistan. 't Commando weurt euvergedrage aan de Amerikane en de Australiërs.

;28 juli
Bie de Pakistaanse huidsjtad Islamabad sjtort e vleegtuug naer. Alle 152 passezjere kómme óm.

;25 juli
Op de klokkelujerswebsite Wikileaks versjiene mier as 90.000 documènte van 't Amerikaans laeger mit pienlike details euver d'n oorlog in Afghanistan.

;23 juni
President Barack Obama van de VS óntsjleit generaal Stanley McChrystal, kómmendantj van de tróppe in Afghanistan, naodat dae kritiek op de regering haet gehad.

;22 mei
* In Mangalore, India, sjtort e vleegmesjien neer dewiel 't perbeert te lanje. Aan baord waore 166 passagere; ach euverlaevende waere gemeld.

;17 mei
E vleegmesjien van Pamir Airways sjtort naer op de vlöch van Kunduz nao Kaboel in Afghanistan. Alle 44 inzittende kómme daobiej óm.

## 2009
;17 mei
Naodat einen dag ieder de regering de euverwinning haet geclaimp, erkènne de Tamiltiegers hun neerlaog. Daomit kump 'n indj aan jaore van börgerkreeg in Sri Lanka.

;2 jannewarie
't Ceylonees regeringslaeger vereuvert de sjtad Kilinochchi, jaorelank 't centrum van de Tamiltiegers, die mit dees nederlaog as guerilla in d'n jungle trökgedronge waere.